**נבחרת פרגוואי בכדורגל** היא נבחרת הכדורגל הלאומית של פרגוואי. הדירוג הנוכחי של נבחרת פרגוואי ברשימת הדירוג של פיפ"א, הוא המקום ה-53 בעולם, נכון ל-21 בדצמבר 2023; הניקוד הוא 1,430.73 - ללא שינוי לעומת ניקוד קודם. דירוג השיא 8 נמדד לראשונה במרץ 2001, והדירוג הנמוך ביותר 103 נמדד לראשונה במאי 1995.

נבחרת פרגוואי העפילה שמונה פעמים לטורניר הגמר של גביע העולם בכדורגל. הישג השיא של הנבחרת בטורניר הוא העפלה לשלב רבע הגמר, במונדיאל 2010.

נבחרת פרגוואי זכתה פעמיים בקופה אמריקה, ב-1953 ו-1979. שש פעמים סיימה במקום השני. משנת 1983 לא הצליחה להגיע לחצי הגמר, עד שבשנת 2011 הגיעה עד הגמר.

פרגוואי זכתה במדליית הכסף באולימפיאדת אתונה (2004), לאחר שהפסידה לארגנטינה במשחק הגמר בתוצאה 1:0. הייתה זו המדליה האולימפית הראשונה והיחידה בכל הזמנים שבה זכתה פרגוואי.

היסטוריה
--------

### שנות ה-20 של המאה ה-20

הטורניר הרשמי הראשון בו השתתפה פרגוואי היה אליפות דרום אמריקה החמישית שנערכה בשנת 1921. במשחקה הראשון בטורניר, הפתיעה פרגוואי את אורוגוואי, שזכתה קודם לכן שלוש פעמים באליפות דרום אמריקה, וניצחה אותה 1-2. פרגוואי הפסידה ביתר משחקיה בטורניר וסיימה במקום האחרון. שנה לאחר מכן השתתפה פרגוואי בקופה אמריקה 1922. היא סיימה בתיקו עם ברזיל המארחת ולאחר מכן ניצחה את צ'ילה ואורוגוואי. במשחקה האחרון נזקקה פרגוואי לתיקו נגד ארגנטינה על מנת לזכות בטורניר, אולם פרגוואי הפסידה 2-0, כאשר שחקניה עוזבים את המגרש במחאה על כדור עונשין מ-11 מטרים שנפסק נגדם. בעקבות ההפסד סיימו פרגוואי, ברזיל ואורוגוואי עם אותו מספר נקודות ותוכננו משחקי פלייאוף בין שלוש הנבחרות על מנת לקבוע את זהות האלופה. אורוגוואי פרשה ובכך התמודדה פרגוואי מול ברזיל במשחק על האליפות. פרגוואי הפסידה 3-1 וכך סיימה במקום השני בטורניר. בשלושת הטורנירים הבאים סיימה פרגוואי במקום השלישי. בקופה אמריקה 1929 סיימה פרגוואי בפעם השנייה במקום השני בטורניר.

### מונדיאל 1930

פרגוואי הוזמנה להשתתף בגביע העולם הראשון. היא שובצה לבית עם ארצות הברית ובלגיה והפסידה לארצות הברית במשחקה הראשון 3-0. בעקבות ההפסד, איבדה פרגוואי סיכוי להעפיל לחצי הגמר והיא סיימה את משחקיה במקום השני בבית לאחר ניצחון חסר חשיבות על בלגיה 0-1. פרגוואי לא השתתפה בטורניר המוקדמות של שני טורנירי גביע העולם הבאים. בקופה אמריקה 1947 סיימה פרגוואי במקום השני בפעם השלישית בתולדותיה. בטורניר זה השתתפו שמונה נבחרות, אך ברזיל לא השתתפה בו. שנתיים לאחר מכן אירחה ברזיל את הקופה אמריקה. במשחק האחרון התמודדה ברזיל, שניצחה בכל משחקיה באותו טורניר מול פרגוואי, כאשר תיקו היה מספיק לה על מנת לזכות בתואר. פרגוואי, לעומת זאת, הייתה חייבת לנצח על מנת להשתוות לברזיל בכמות הנקודות בטבלה ולכפות משחק על האליפות. ברזיל הוליכה במשחק 1-0, אולם פרגוואי הפכה את התוצאה וניצחה 1-2 משער שהובקע חמש דקות לסיום המשחק. במשחק המכריע על האליפות הובסה פרגוואי 7-0 וסיימה במקום השני, בפעם הרביעית בתולדותיה.

### מונדיאל 1950

פרגוואי העפילה למונדיאל 1950 מבלי ששיחקה בטורניר המוקדמות, בעקבות פרישתן של אקוודור ופרו. בשלב הבתים בטורניר הגמר סיימה פרגוואי בתיקו 2-2 עם שוודיה והפסידה לאלופת העולם איטליה 2-0 ובכך סיימה במקום האחרון בבית.

### קופה אמריקה 1953

פרגוואי פתחה את משחקיה בקופה אמריקה 1953 שנערך בפרו בניצחון 0-3 על צ'ילה. לאחר מכן סיימה בתיקו 0-0 עם אקוודור. במשחקה השלישי סיימה פרגוואי בתיקו 2-2 עם פרו המארחת, אולם בעקבות התנהגות בלתי ספורטיבית של נבחרת פרגוואי, שביצעה חילוף לא חוקי, נקבע לפרגוואי הפסד טכני. אחד משחקני פרגוואי הורחק לשלוש שנים לאחר שבעט בשופט המשחק. בהמשך המשחקים סיימה פרגוואי בתיקו 2-2 עם אורוגוואי ובמשחקה הבא גברה על בוליביה 1-2. במשחקה האחרון התמודדה פרגוואי נגד ברזיל. בדומה לטורניר הקודם, גם הפעם תוצאת תיקו הייתה מספיקה לברזיל על מנת לזכות בתואר, בעוד פרגוואי הייתה חייבת לנצח על מנת להשתוות לברזיל בכמות הנקודות בטבלה ולכפות משחק על האליפות. בדומה לטורניר הקודם גם הפעם ברזיל הובילה 1-0, אולם פרגוואי הפכה את התוצאה וניצחה 1-2 בזכות שער שהובקע דקה לסיום המשחק על ידי פבלו ליאון. במשחק המכריע על האליפות ניצחה פרגוואי את ברזיל 2-3 משערים של אטיליו לופז, מנואל גוויליאן ורובן פרננדס וכך זכתה בפעם הראשונה באליפות דרום אמריקה.

### מונדיאל 1958

פרגוואי התמודדה לראשונה במוקדמות מונדיאל 1954, אך לא העפילה לטורניר הגמר לאחר שסיימה במקום השני בבית המוקדמות אחרי ברזיל. פרגוואי העפילה לראשונה דרך טורניר מוקדמות למונדיאל 1958 לאחר שסיימה בבית המוקדמות במקום הראשון לפני אורוגוואי וקולומביה. בטורניר הגמר שובצה פרגוואי בשלב הבתים עם צרפת, סקוטלנד ויוגוסלביה. במשחקה הראשון הובילה פרגוואי על צרפת 2-3, אולם הצרפתים הפכו את התוצאה והביסו את פרגוואי 7-3. במשחקה השני בטורניר ניצחה פרגוואי את סקוטלנד 2-3. במשחקה האחרון בשלב הבתים, הבקיעה פרגוואי שלושה שערים בפעם השלישית ברציפות וחזרה שלוש פעמים מפיגור של שער על מנת לסיים בתיקו 3-3 עם יוגוסלביה. בעקבות ניצחונה של צרפת על סקוטלנד במשחק המקביל, סיימה פרגוואי במקום השלישי בבית ולא העפילה לרבע הגמר.

### קופה אמריקה 1979

החל משנת 1959, השתתפה פרגוואי בקביעות בטורניר הקופה אמריקה. היא סיימה במקום השלישי באותו טורניר וסיימה במקום השני בטורניר שנערך בשנת 1963. בקופה אמריקה 1979 סיימה פרגוואי ראשונה בבית שלה, שנערך בשיטת משחקי בית וחוץ, לפני אורוגוואי וקולומביה והעפילה לחצי הגמר. בחצי הגמר ניצחה פרגוואי בביתה את ברזיל 1-2 וסיימה בתיקו 2-2 עימה במשחק הגומלין שנערך בברזיל ובכך העפילה למשחקי הגמר מול צ'ילה. במשחק הגמר הראשון, שנערך בפרגוואי, ניצחה המארחת 0-3 ובמשחק הגומלין בצ'ילה, הפסידה פרגוואי 1-0. משחק פלייאוף מכריע בין הנבחרות נערך בארגנטינה שהסתיים בתיקו 0-0 אחרי הארכה. פרגוואי הוכרזה כזוכה בעקבות יתרון בהפרש השערים המצטבר בשלושת המשחקים ובכך זכתה בקופה אמריקה בפעם השנייה בתולדותיה.

### מונדיאל 1986

פרגוואי העפילה למונדיאל 1986 לאחר שלא הצליחה להעפיל לטורניר הגמר במשך שש פעמים רצופות. במוקדמות מונדיאל 1986, סיימה פרגוואי במקום השני בבית אחרי ברזיל ולפני בוליביה והעפילה לטורניר הפלייאוף שהמנצחת בו עולה למונדיאל. בסיבוב הראשון של טורניר הפלייאוף התמודדה פרגוואי נגד קולומביה. פרגוואי ניצחה בביתה 0-3 והפסידה במשחק הגומלין בקולומביה 2-1. בעקבות התוצאות, העפילה פרגוואי לצמד משחקי פלייאוף נגד צ'ילה על העלייה למונדיאל. פרגוואי ניצחה במשחקה הביתי 0-3 וסיימה בתיקו חוץ 2-2 במשחק הגומלין. בטורניר הגמר שובצה פרגוואי בשלב הבתים עם עיראק, מקסיקו המארחת ובלגיה. פרגוואי ניצחה את עיראק 0-1 וסיימה בתיקו 1-1 עם מקסיקו. במשחק האחרון בשלב הבתים פיגרה פרגוואי פעמיים נגד בלגיה, אך סיימה בתיקו 2-2, שהעלה אותה לשמינית הגמר מהמקום השני בבית. הייתה זו הפעם הראשונה בתולדותיה של פרגוואי שהיא עוברת את שלב הבתים במונדיאל. בשמינית הגמר הובסה פרגוואי 3-0 על ידי אנגליה והודחה.

### מונדיאל 1998

פרגוואי לא הצליחה להעפיל לשני טורנירי המונדיאל הבאים. במוקדמות מונדיאל 1998 סיימה פרגוואי במקום השני בבית הדרום אמריקאי והעפילה לטורניר הגמר. בשני משחקיה הראשונים בשלב הבתים של טורניר הגמר סיימה פרגוואי בתיקו 0-0 עם בולגריה וספרד. במשחק האחרון בשלב הבתים והמכריע על העלייה גברה פרגוואי על ניגריה, שהבטיחה את המקום הראשון בבית טרם המשחק, בתוצאה 1-3 והעפילה לשמינית הגמר. בשמינית הגמר הפסידה פרגוואי לצרפת, האלופה שבדרך, 1-0 משער זהב שהובקע 6 דקות לסיום ההארכה. שנה לאחר מכן אירחה פרגוואי לראשונה בתולדותיה את טורניר הקופה אמריקה. פרגוואי סיימה ראשונה בשלב הבתים, אולם הפסידה ברבע הגמר לאורוגוואי בבעיטות הכרעה מ-11 מטרים לאחר שהמשחק הסתיים בתיקו 1-1.

### מונדיאל 2002

פרגוואי העפילה למונדיאל 2002 לאחר שסיימה רביעית בבית המוקדמות הדרום אמריקאי. בשלב הבתים בטורניר הגמר פתחה פרגוואי בתיקו 2-2 עם דרום אפריקה ולאחר מכן הפסידה לספרד 3-1. במשחקה האחרון בשלב הבתים התמודדה פרגוואי מול סלובניה. על מנת להעפיל לשמינית הגמר הייתה פרגוואי חייבת לנצח את סלובניה ושדרום אפריקה תפסיד במשחק המקביל לספרד ובנוסף לכך הייתה חשיבות להפרש השערים ולכמות השערים שיובקעו בשני המשחקים. פרגוואי פיגרה במחצית 1-0 מול סלובניה, אך הצליחה להפוך את התוצאה ל-1-3 שש דקות לסיום המשחק. במשחק המקביל הפסידה דרום אפריקה לספרד 3-2. בעקבות התוצאות, פרגוואי ודרום אפריקה סיימו את משחקי הבית עם כמות נקודות והפרש שערים זהה, אולם פרגוואי הבקיעה שער אחד יותר מדרום אפריקה ולכן העפילה לשמינית הגמר מהמקום השני בבית, בעוד דרום אפריקה מודחת מהטורניר. זו הייתה הפעם השלישית ברציפות בה פרגוואי מעפילה לשלב שמינית הגמר במונדיאל. בשמינית הגמר הפסידה פרגוואי לגרמניה 1-0 משער שהובקע שתי דקות לסיום המשחק.

### מונדיאל 2006

פרגוואי העפילה למונדיאל 2006, לאחר שסיימה רביעית בבית המוקדמות הדרום אמריקאי בפעם השנייה ברציפות. בשלב הבתים בטורניר הגמר הפסידה 1-0 לאנגליה ושוודיה וניצחה את טרינידד וטובגו 0-2 במשחק חסר חשיבות. פרגוואי סיימה במקום השלישי בבית ולא עברה את שלב הבתים לראשונה מאז מונדיאל 1958.

### מונדיאל 2010

פרגוואי העפילה למונדיאל 2010 בפעם הרביעית ברציפות, לאחר שסיימה במקום השלישי בבית המוקדמות הדרום אמריקאי. פרגוואי פתחה את שלב הבתים בטורניר הגמר בתיקו 1-1 עם איטליה ובניצחון 0-2 על סלובקיה. במשחקה האחרון בשלב הבתים, הייתה מספיקה לפרגוואי תוצאת תיקו מול ניו זילנד על מנת להעפיל לשמינית הגמר. המשחק הסתיים בתיקו 0-0 והודות לניצחון המפתיע של סלובקיה על איטליה במשחק המקביל, פרגוואי סיימה במקום הראשון בבית לראשונה בתולדותיה. בשלב שמינית הגמר סיימה פרגוואי בתיקו 0-0 עם יפן וניצחה 3-5 בבעיטות הכרעה מ-11 מטרים. עקב הניצחון, העפילה פרגוואי לראשונה בתולדותיה לרבע גמר המונדיאל. ברבע הגמר הפסידה פרגוואי לספרד 1-0 משער שהובקע 7 דקות לסיום המשחק. ההעפלה לרבע הגמר במונדיאל 2010 היא ההישג הגדול ביותר של פרגוואי בטורנירי המונדיאל. עם זאת, מעניין לציין כי עד כה בחמשת משחקי ההכרעה במונדיאל בהם השתתפה פרגוואי, במסגרת משחקי שמינית ורבע הגמר, לא כבשה פרגוואי ולו שער אחד.

שנה לאחר מכן, סיימה פרגוואי במקום השני בקופה אמריקה. זאת לאחר שהעפילה למשחק הגמר מבלי לנצח אף משחק (כל חמשת משחקיה בטורניר לפני כן הסתיימו בתיקו). במשחק הגמר הובסה פרגוואי 3-0 על ידי אורוגוואי. המקום השני בטורניר זה הוא המיקום הגבוה ביותר אליו הגיעה פרגוואי בטורניר הקופה אמריקה, מאז זכתה בו ב-1979.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | סיבוב ראשון | 2 | 1 | 0 | 1 | 1 | 3 |
| הממלכה האיטלקיתהממלכה האיטלקית 1934 | לא נרשמה |
| צרפתצרפת 1938 |
| ברזילברזיל 1950 | סיבוב ראשון | 2 | 0 | 1 | 1 | 2 | 4 |
| שווייץשווייץ 1954 | לא העפילה |
| שוודיהשוודיה 1958 | סיבוב ראשון | 3 | 1 | 1 | 1 | 9 | 12 |
| צ'ילהצ'ילה 1962 | לא העפילה |
| אנגליהאנגליה 1966 |
| מקסיקומקסיקו 1970 |
| גרמניהגרמניה 1974 |
| ארגנטינהארגנטינה 1978 |
| ספרדספרד 1982 |
| מקסיקומקסיקו 1986 | סיבוב שני | 4 | 1 | 2 | 1 | 4 | 6 |
| איטליהאיטליה 1990 | לא העפילה |
| ארצות הבריתארצות הברית 1994 |
| צרפתצרפת 1998 | שמינית גמר | 4 | 1 | 2 | 1 | 3 | 2 |
| קוריאה הדרומיתקוריאה הדרומית יפןיפן 2002 | שמינית גמר | 4 | 1 | 1 | 2 | 6 | 7 |
| גרמניהגרמניה 2006 | סיבוב ראשון | 3 | 1 | 0 | 2 | 2 | 2 |
| דרום אפריקהדרום אפריקה 2010 | רבע גמר | 5 | 1 | 3 | 1 | 3 | 2 |
| ברזילברזיל 2014 | לא העפילה |
| רוסיהרוסיה 2018 |
| קטר (מדינה)קטר (מדינה) 2022 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 8/22 | 27 | 7 | 10 | 10 | 30 | 38 |

* משחקי תיקו כוללים גם משחקים שהוכרעו בבעיטות הכרעה

קופה אמריקה
-----------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארגנטינהארגנטינה 1916 | לא נרשמה |
| אורוגוואיאורוגוואי 1917 |
| ברזילברזיל 1919 |
| צ'ילהצ'ילה 1920 |
| ארגנטינהארגנטינה 1921 | מקום רביעי | 3 | 1 | 0 | 2 | 2 | 7 |
| ברזילברזיל 1922 | מקום שני | 4 | 2 | 1 | 1 | 5 | 3 |
| אורוגוואיאורוגוואי 1923 | מקום שלישי | 3 | 1 | 0 | 2 | 4 | 6 |
| אורוגוואיאורוגוואי 1924 | מקום שלישי | 3 | 1 | 1 | 1 | 4 | 4 |
| ארגנטינהארגנטינה 1925 | מקום שלישי | 4 | 0 | 0 | 4 | 4 | 13 |
| צ'ילהצ'ילה 1926 | מקום רביעי | 4 | 1 | 0 | 3 | 8 | 20 |
| פרופרו 1927 | פרשה |
| ארגנטינהארגנטינה 1929 | מקום שני | 3 | 2 | 0 | 1 | 9 | 4 |
| פרופרו 1935 | פרשה |
| ארגנטינהארגנטינה 1937 | מקום רביעי | 5 | 2 | 0 | 3 | 8 | 16 |
| פרופרו 1939 | מקום שלישי | 4 | 2 | 0 | 2 | 9 | 8 |
| צ'ילהצ'ילה 1941 | פרשה |
| אורוגוואיאורוגוואי 1942 | מקום רביעי | 6 | 2 | 2 | 2 | 11 | 10 |
| צ'ילהצ'ילה 1945 | פרשה |
| ארגנטינהארגנטינה 1946 | מקום שלישי | 5 | 2 | 1 | 2 | 8 | 8 |
| אקוודוראקוודור 1947 | מקום שני | 7 | 5 | 1 | 1 | 16 | 11 |
| ברזילברזיל 1949 | מקום שני | 8 | 6 | 0 | 2 | 21 | 13 |
| פרופרו 1953 | **מקום ראשון** | 7 | 4 | 2 | 1 | 14 | 8 |
| צ'ילהצ'ילה 1955 | מקום חמישי | 5 | 1 | 1 | 3 | 7 | 14 |
| אורוגוואיאורוגוואי 1956 | מקום חמישי | 5 | 0 | 2 | 3 | 3 | 8 |
| פרופרו 1957 | פרשה |
| ארגנטינהארגנטינה 1959 | מקום שלישי | 6 | 3 | 0 | 3 | 12 | 12 |
| אקוודוראקוודור 1959 | מקום חמישי | 4 | 0 | 1 | 3 | 6 | 11 |
| בוליביהבוליביה 1963 | מקום שני | 6 | 4 | 1 | 1 | 13 | 7 |
| אורוגוואיאורוגוואי 1967 | מקום רביעי | 5 | 2 | 0 | 3 | 9 | 13 |
| 1975 | סיבוב ראשון | 4 | 1 | 1 | 2 | 5 | 5 |
| 1979 | **מקום ראשון** | 6 | 3 | 3 | 0 | 9 | 3 |
| 1983 | מקום שלישי | 2 | 0 | 2 | 0 | 1 | 1 |
| ארגנטינהארגנטינה 1987 | סיבוב ראשון | 2 | 0 | 1 | 1 | 0 | 3 |
| ברזילברזיל 1989 | מקום רביעי | 7 | 3 | 1 | 3 | 9 | 10 |
| צ'ילהצ'ילה 1991 | סיבוב ראשון | 4 | 2 | 0 | 2 | 7 | 8 |
| אקוודוראקוודור 1993 | רבע גמר | 4 | 1 | 1 | 2 | 2 | 7 |
| אורוגוואיאורוגוואי 1995 | רבע גמר | 4 | 2 | 1 | 1 | 6 | 5 |
| בוליביהבוליביה 1997 | רבע גמר | 4 | 1 | 1 | 2 | 2 | 5 |
| פרגוואיפרגוואי 1999 | רבע גמר | 4 | 2 | 2 | 0 | 6 | 1 |
| קולומביהקולומביה 2001 | סיבוב ראשון | 3 | 0 | 2 | 1 | 4 | 6 |
| פרופרו 2004 | רבע גמר | 4 | 2 | 1 | 1 | 5 | 5 |
| ונצואלהונצואלה 2007 | רבע גמר | 4 | 2 | 0 | 2 | 8 | 8 |
| ארגנטינהארגנטינה 2011 | מקום שני | 6 | 0 | 5 | 1 | 5 | 8 |
| צ'ילהצ'ילה 2015 | מקום רביעי | 6 | 1 | 3 | 2 | 6 | 12 |
| ארצות הבריתארצות הברית 2016 | סיבוב ראשון | 3 | 0 | 1 | 2 | 1 | 3 |
| ברזילברזיל 2019 | רבע גמר | 4 | 0 | 3 | 1 | 3 | 4 |
| ברזילברזיל 2021 | רבע גמר | 5 | 2 | 1 | 2 | 8 | 6 |
| ארצות הבריתארצות הברית 2024 | העפילה |  |  |  |  |  |  |
| **סה"כ** | 38/47 | 173 | 63 | 42 | 68 | 260 | 296 |

* משחקי תיקו כוללים גם משחקים שהוכרעו בבעיטות הכרעה

סגל הנבחרת
----------

מספר ההופעות והשערים מעודכן ל-20 בנובמבר 2022

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | אנתוני סילבה | 27 בפברואר 1984 | 55 | 0 | מקסיקומקסיקו קלאב פואבלה |
|  | שוער | חואן אספינולה | 2 בנובמבר 1994 | 1 | 0 | ארגנטינהארגנטינה גודוי קרוס |
|  | שוער | סנטיאגו רוחאס | 5 באפריל 1996 | 1 | 0 | פרגוואיפרגוואי נסיונל |
|  |
|  | הגנה | גוסטבו גומס (קפטן) | 6 במאי 1993 | 64 | 4 | ברזילברזיל פלמיירס |
|  | הגנה | איוואן פיריס | 10 במרץ 1989 | 34 | 0 | פרגוואיפרגוואי ליברטד |
|  | הגנה | פביאן בלבואנה | 23 באוגוסט 1991 | 31 | 1 | ברזילברזיל קורינתיאנס |
|  | הגנה | ברונו ואלדס | 6 באוקטובר 1992 | 31 | 1 | מקסיקומקסיקו קלוב אמריקה |
|  | הגנה | בלאס ריברוס | 3 בפברואר 1998 | 12 | 0 | דנמרקדנמרק ברונדבי |
|  | הגנה | איוואן רמירס | 8 בדצמבר 1994 | 3 | 0 | ארגנטינהארגנטינה סנטרל קורדובה |
|  | הגנה | מתאו גאמרה | 20 באוקטובר 2000 | 2 | 0 | פרגוואיפרגוואי קלוב אולימפיה |
|  |
|  | קישור | מיגל אלמירון | 10 בפברואר 1994 | 49 | 6 | אנגליהאנגליה ניוקאסל יונייטד |
|  | קישור | ריצ'רד אוריטס | 22 במאי 1990 | 38 | 6 | פרגוואיפרגוואי קלוב אולימפיה |
|  | קישור | ריצ'רד סאנצ'ס | 29 במרץ 1996 | 31 | 1 | מקסיקומקסיקו קלוב אמריקה |
|  | קישור | מתיאס ויאסנטי | 24 בינואר 1997 | 27 | 0 | ברזילברזיל גרמיו |
|  | קישור | אנדרס קובאס | 22 במאי 1996 | 12 | 0 | קנדהקנדה ונקובר וייטקאפס |
|  | קישור | מתיאס רוחאס | 3 בנובמבר 1995 | 12 | 0 | ארגנטינהארגנטינה ראסינג קלוב |
|  | קישור | לורנצו מלגארחו | 10 באוגוסט 1990 | 8 | 0 | פרגוואיפרגוואי ליברטד |
|  | קישור | חסוס מדינה | 30 באפריל 1997 | 7 | 0 | רוסיהרוסיה צסק"א מוסקבה |
|  | קישור | בריאן אוחאדה | 27 ביוני 2000 | 6 | 0 | ארצות הבריתארצות הברית ריאל סולט לייק |
|  | קישור | מתיאס גלארסה | 11 בפברואר 2002 | 3 | 0 | ברזילברזילקוריטיבה |
|  | קישור | דייגו גומס | 27 במרץ 2003 | 2 | 0 | פרגוואיפרגוואיליברטד |
|  |
|  | חלוץ | דרליס גונסאלס | 20 במרץ 1994 | 49 | 9 | פרגוואיפרגוואי קלוב אולימפיה |
|  | חלוץ | חוליו אנקיסו | 23 בינואר 2004 | 8 | 0 | אנגליהאנגליה ברייטון |
|  | חלוץ | סבסטיאן פריירה | 13 בפברואר 1998 | 4 | 0 | ארצות הבריתארצות הברית יוסטון דינמו |
|  | חלוץ | רמון סוסה | 31 באוגוסט 1999 | 0 | 0 | ארגנטינהארגנטינה חימנסיה לה פלאטה |

שחקנים מפורסמים
---------------

* חוסה קרדוסו
* רומריטו
* פרנסיסקו ארסה
* קרלוס גמארה
* דניס קאניסה
* חוסה לואיס צ'ילאברט
* מורל רודריגס
* רוקה סנטה קרוס
* חוסטו ויאר
* נלסון ואלדס

שיאי שחקנים
-----------

נכון ל-12 בספטמבר 2023.

שחקנים **מודגשים** הם שחקנים שעדיין פעילים בנבחרת.
### שיאני ההופעות

**פאולו דה סילבה שיאן ההופעות (148) בנבחרת פרגאווי בכל הזמנים.**

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | פאולו דה סילבה | 2000–2017 | **148** | 3 |
| 2 | חוסטו ויאר | 1999–2018 | **120** | 0 |
| 3 | רוקה סנטה קרוס | 1999–2016 | **112** | 32 |
| 4 | קרלוס גמארה | 1993–2006 | **110** | 12 |
| 5 | כריסטיאן ריברוס | 2005–2018 | **101** | 16 |
| 6 | דניס קניסה | 1996–2010 | **100** | 1 |
| רוברטו אקונה | 1993–2011 | 5 |
| 8 | סלסו איילה | 1993–2003 | **85** | 6 |
| 9 | חוסה קרדוסו | 1991–2006 | **83** | 25 |
| 10 | קרלוס בונט | 2002–2013 | **80** | 1 |

### מלכי השערים

**רוקה סנטה קרוס** מלך שערי (32) נבחרת פרגאווי בכל הזמנים.

| דירוג | שחקן | שנים בנבחרת | שערים | משחקים | ממוצע למשחק |
| --- | --- | --- | --- | --- | --- |
| 1 | רוקה סנטה קרוס | 1999–2016 | **32** | 112 | 0.29 |
| 2 | חוסה קרדוסו | 1991–2006 | **25** | 82 | 0.3 |
| 3 | כריסטיאן ריברוס | 2005–2018 | **16** | 101 | 0.16 |
| 4 | סטורנינו ארואה | 1969–1980 | **13** | 26 | 0.5 |
| רומריטו | 1979–1986 | 32 | 0.41 |
| נלסון ואלדס | 2004–2016 | 77 | 0.17 |
| 7 | אוסקר קרדוסו | 2006–2021 | **12** | 56 | 0.21 |
| קרלוס גמארה | 1993–2006 | 110 | 0.11 |
| 9 | רוברטו קבניאס | 1981–1993 | **11** | 28 | 0.39 |
| מיגל בניטס | 1996–1999 | 29 | 0.38 |

קישורים חיצוניים
----------------

ויקישיתוף מדיה וקבצים בנושא **נבחרת פרגוואי בכדורגל** בוויקישיתוף
* אתר האינטרנט הרשמי של נבחרת פרגוואי בכדורגל
* נבחרת פרגוואי בכדורגל, ברשת החברתית פייסבוק

* נבחרת פרגוואי בכדורגל, ברשת החברתית אקס (טוויטר)
* דודי ליפט, ניסיון, חיסול: היתרון של פראגוואי, באתר nrg‏, 2 ביוני 2010

הערות שוליים
------------

1. ↑  הגוארני היו בני שבט דרום אמריקאי שחיו בעיקר בפרגוואי.
2. ↑  דירוג לנבחרות לאומיות לגברים באתר פיפ"א
3. 1 2  החל מאוגוסט 1993 - אז החל דירוג פיפ"א לנבחרות גברים בכלל

| נבחרות הכדורגל של אמריקה הדרומית (CONMEBOL) |
| --- |
| 

|  |
| --- |
| אורוגוואי • אקוודור • ארגנטינה • בוליביה • ברזיל • ונצואלה • פרגוואי • פרו • צ'ילה • קולומביה |

 |